L'objectiu del programa MSCA (que s'inclou dintre del programa de recerca Horizon 2020) és la formació i el desenvolupament professional dels investigadors, centrant-se en les aptituds per a la innovació.
Les beques abasten totes les fases de la carrera d'investigador, des de doctorands fins a investigadors experimentats.
També es pretén apropar el sector acadèmic a l'empresarial.
Les accions MSCA permeten a les organitzacions centrades en la investigació (universitats, centres de recerca i empreses) allotjar investigadors estrangers talentosos i crear associacions estratègiques amb institucions líders a tot el món.
Xarxes de formació innovadora: ITN
ITN dóna suport a programes competitius conjunts de formació en recerca o doctorats conjunts.
Aquests programes seran implementats per associacions d'universitats, centres de recerca, empreses, pimes i altres agents d'Europa i resta del món.
Poden demanar-la xarxes internacionals d'organitzacions de recerca del sector tant acadèmic com no acadèmic.
Finança investigadors que encara no tenen el doctorat.
Aquestes associacions poden agafar les següents formes:
El programa explota les competències complementàries de les organitzacions participants i buscar compartir coneixements, activitats de networking, organització de tallers i conferències.
Per tal d'augmentar les opcions de trobar feina dels investigadors, la formació en recerca és complementada amb opcions d'accés dels investigadors al sector no acadèmic.
Ofereixen l'oportunitat de treballar en projectes de recerca personals a investigadors individuals experimentats (que ja tenen un doctorat) i que volen treballar a l'estranger.
Intercanvis de personal d'investigació i innovació: RISE
Finança intercanvis d'investigadors de curta durada a altres països i altres sectors per potenciar l'excel·lència professional.
Permet un major contacte entre el sector acadèmic i el no acadèmic d'Europa i la resta del món.
Les propostes han d'incloure com a mínim tres socis de tres països diferents.
Si tots els socis són europeus, l'intercanvi haurà de ser intersectorial.
Si hi ha socis internacionals, l'intercanvi pot ser intersectorial o del mateix sector.
Els intercanvis poden ser tant per a investigadors experimentats com per a principiants i també poden incloure personal administratiu, directiu i tècnic directament implicat en la recerca i la innovació.
Té l'objectiu de fomentar programes regionals, nacionals i internacionals que fomentin l'excel·lència en la formació en recerca, la mobilitat i el desenvolupament professional.
Es poden presentar organitzacions que financen o gestionen programes de doctorat o programes de beques per a investigadors.
Els investigadors poden ser doctorands o post-doctorands.
La beca implica mobilitat de l'investigador.
A més a més, el programa també finança la:
Aquest esdeveniment té lloc un cop l'any, l'últim divendres del mes de setembre, i està adreçat al públic general per promocionar les carreres d'investigació.
Està especialment adreçat a la gent jove i les seves famílies.
Les activitats dutes a terme poden combinar aspectes educatius amb l'entreteniment, com poden ser per exemple experiments científics, simulacions, debats, jocs, competicions, proves, etc.